Det har længe været planen, at Den røde Infoboks skulle fjernes inden udgangen af året for at give plads til byggeriet, der vokser op omkring den nedlagte Thomas B. Thriges Gade. Hvad der skulle ske med indmaden - plantegningerne, modellerne og medarbejderne - var derimod usikkert. I hvert fald ind til det oppe på Odense Rådhus blev besluttet at nedlægge Odense Turistbureau, og der med ét materialiserede sig et ledigt lokale i rådhusets ene fløj, den ud mod Vestergade. En mulighed, som betyder, at byudstillingen fortsat kan vise tæt på udgravningen.

Flytningen betyder, at udstillingen bliver mindre end hidtil, da forholdene i lokalerne er mindre end i Den røde Infoboks. Og ifølge chef for Fra Gade til byprojektet, Stig Langsager, er det ikke uden tristesse, at infoboksen tømmes og sættes til salg for vurderings-prisen på en million kroner:

- Jeg synes det er vemodigt, da det er et godt sted at sidde. Vi har en god udsigt over byggepladsen og kan følge med i, hvad der sker derude. Det vil altid være en fordel at være tæt på byggepladsen, både af hensyn til hurtig adgang og muligheden for at følge bedre med i, hvad der foregår, siger han.